TURINYS 1. BIUDŽETO PROCEDŪRA 3 2. PINIGŲ POZICIJA IR ASIGNAVIMŲ VALDYMAS 5 3. 2010 M. EŽŪGF BIUDŽETO VYKDYMAS 9 4. 2010 M. EŽŪGF BIUDŽETO VYKDYMO PASTABOS 9 5. ASIGNUOTŲJŲ PAJAMŲ PANAUDOJIMAS 11 6. SUSKIRSTYMAS PAGAL IŠLAIDŲ RŪŠĮ 12 1 PRIEDAS 2 PRIEDAS 3 PRIEDAS 4-I PRIEDAS 4-II priedas 5 PRIEDAS 6 PRIEDAS | 2010 M. BIUDžETO PROCEDūRA. EŽŪGF ASIGNAVIMAI EŽŪGF biudžeto dalis ES biudžete 2004–2010 m. EŽŪGF biudžeto vykdymo analizė. 2010 finansiniai metai EŽŪGF biudžeto vykdymo analizė. 2010 finansiniai metai. asignuotosios pajamos. C4 EŽŪGF BIUDžETO VYKDYMO ANALIZė. 2010 FINANSINIAI METAI. ASIGNUOTOSIOS PAJAMOS. C5 EŽŪGF BIUDžETO VYKDYMAS PAGAL STRAIPSNIUS IR VALSTYBES NARES. 2010 FINANSINIAI METAI EŽŪGF išlaidų suskirstymo pokyčiai 2005–2010 finansiniais metais | Pastaba. Prie šios ataskaitos pridedamas išsamus Komisijos darbinis dokumentas. Visą šio darbinio dokumento tekstą (anglų kalba) ir pridedamas lenteles (anglų kalba) taip pat bus galima rasti Žemės ūkio ir kaimo plėtros generalinio direktorato „Europa“ svetainėje (http://ec.europa.eu/agriculture/fin/finrep_en.htm). | BIUDŽETO PROCEDŪRA[1] 2010 M. PRELIMINARAUS BIUDžETO PROJEKTAS 2009 m. balandžio 29 d. Komisija priėmė ir biudžeto valdymo institucijai pateikė 2010 m. preliminarų biudžeto projektą (PBP). Europos žemės ūkio garantijų fondui (EŽŪGF) pagal 2007–2013 m. finansinės programos 2 išlaidų kategoriją visa skirta įsipareigojimų asignavimų suma yra43 744,9 mln. EUR. 2010 m. biudžeto projektas 2010 m. biudžeto projektą Taryba priėmė 2009 m. liepos mėn. EŽŪGF asignavimai sumažinti 354,9 mln. EUR, palyginti su preliminariame biudžeto projekte numatytais 43 389,98 mln. EUR. 2010 m. taisomasis raštas 2009 m. spalio mėn. Komisija priėmė 2010 m. preliminaraus biudžeto projekto taisomąjį raštą Nr. 2, kuriame nustatyti EŽŪGF įsipareigojimų asignavimų reikalavimai, pagal kuriuos numatyti44 049,8 mln. EUR – tai yra 304,9 mln. EUR daugiau nei preliminaraus biudžeto projekte. Didžiausią šio skirtumo dalį sudaro 280 mln. EUR suma, numatyta specialiai pieno sektoriaus paramai dėl sektorių ištikusios krizės. 2010 m. biudžeto priėmimas Taryboje antrasis svarstymas įvyko 2009 m. lapkričio mėn. EŽŪGF įsipareigojimų asignavimai sumažinti 231 mln. EUR, palyginti su taisomajame rašte nurodyta suma, iki 43 818,8 mln. EUR2, iš kurių dabar 300 mln. EUR skirta specialiai pieno sektoriaus paramai, 230 mln. EUR neigiamoms išlaidoms, kurios buvo nustatytos atliekant EŽŪGF sąskaitų patvirtinimą. 2010 m. biudžetą Europos Parlamentas patvirtino 2009 m. gruodžio mėn. plenarinėje sesijoje. Visa patvirtintų EŽŪGF įsipareigojimų asignavimų suma siekė 43 819,8 mln. EUR. Iš visos šios sumos 4 395,3 mln. EUR įsipareigojimų asignavimų numatyta rinkos priemonėms pagal 05 02 skyrių, o 39 273,0 mln. EUR – tiesioginei pagalbai pagal 05 03 skyrių. Be to, 2010 m. biudžete numatyta 371,9 mln. EUR įsipareigojimų asignavimų 17 politikos sričiai – sveikatos ir vartotojų apsaugai, o 30,5 mln. EUR – 11 politikos sričiai – jūrų reikalams ir žuvininkystei. Išsamesnė informacija pateikta 1 priede. EŽŪGF asignuotosios pajamos [2] Remiantis BŽŪP finansinio reglamento (EB) Nr. 1290/2005 34 straipsniu, pajamos, gautos ištaisius finansines klaidas pagal sprendimus dėl sąskaitų atitikties patvirtinimo, pajamos, susigrąžinus sumas dėl pažeidimų, ir pajamos, gautos taikant pieno mokestį, yra laikomos pajamomis, asignuotomis EŽŪGF išlaidoms finansuoti. Šios asignuotosios pajamos arba jų dalis gali būti panaudotos EŽŪGF išlaidoms finansuoti, jei biudžeto valdymo institucijos skirtų biudžeto asignavimų nepakanka valstybių narių patirtoms išlaidoms finansuoti. Jei visos šios pajamos ar jų dalis lieka nepanaudotos, jos automatiškai perkeliamos į kitus finansinius metus tų metų biudžeto poreikiams finansuoti. Sudarant 2010 m. biudžetą, buvo apskaičiuotos 2010 finansiniais metais planuojamos surinkti pajamos ir suma, numatoma perkelti iš 2009 finansinių metų į 2010 finansinius metus. Į tokias apskaičiuotas sumas biudžeto valdymo institucija atsižvelgė nustatydama 2010 m. biudžeto asignavimus. Konkrečiai: - apskaičiuota, kad pajamos, gautos atlikus su atitikties patikrinimu susijusius koregavimus ir nustačius pažeidimus, atitinkamai sudarė 600,0 mln. EUR ir 91,0 mln. EUR, o iš pieno mokesčio – 98,0 mln. EUR. Taigi apskaičiuota visa asignuotųjų pajamų suma, numatyta gauti 2010 finansiniais metais, yra 789,0 mln. EUR. - Apskaičiuota iš 2009 į 2010 finansinius metus perkeliama suma yra 133,0 mln. EUR asignuotųjų pajamų. Į visą 922,0 mln. EUR sumą atsižvelgta 222,0 mln. EUR sumažinant asignavimus, kurių prašyta skirti vaisių ir daržovių sektoriaus gamintojų organizacijų veiklos lėšoms, ir 700,0 mln. EUR suma sumažinus bendrosios išmokos schemai prašytus asignavimus. Atsižvelgusi į šias sumas, biudžeto valdymo institucija šioms schemoms galiausiai skyrė atitinkamai 547,0 mln. EUR ir 28 480,0 mln. EUR asignavimų. Laikini cukraus sektoriaus restruktūrizavimo mokesčiai [3] Laikini cukraus sektoriaus restruktūrizavimo mokesčiai, kaip išdėstyta Tarybos reglamento (EB) Nr. 320/2006 11 straipsnyje, laikomi asignuotosiomis pajamomis, kurios naudojamos cukraus pramonės restruktūrizavimo pagalbai ir kitai Cukraus pramonės restruktūrizavimo fonde numatytai pagalbai finansuoti. Kiekvienais prekybos metais nuo 2006–2007 iki 2008–2009 prekybos metų šiuos mokesčius kiekvienoje valstybėje narėje moka veiklos vykdytojai už turimas kiekybines cukraus, inulino sirupo ir izogliukozės kvotas; tuos mokesčius valstybės narės turi sumokėti į fondą dviem dalimis: atitinkamai iki kiekvienų metų kovo 31 d. ir lapkričio 30 d. Sudarant 2010 m. biudžetą, apskaičiuota, kad per metus į ES biudžetą numatoma pervesti 606,8 mln. EUR tokių pajamų. Tuo pačiu buvo tikimasi iš 2009 finansinių metų į 2010 finansinius metus perkelti 717,9 mln. EUR. EŽŪGF biudžeto dalis visame ES biudžete EŽŪGF galutinio biudžeto dalis (įsipareigojimų asignavimai) visame ES 2004–2010 m. biudžete nurodyta 2 priede. PINIGŲ POZICIJA IR ASIGNAVIMŲ VALDYMAS Asignavimų valdymas Turimi 2010 finansinių metų asignavimai: Eurais | Biudžeto išlaidų skirsnis (1) | Įsipareigojimų asignavimai | Mokėjimų asignavimai | Biudžeto pajamų skirsnis (AP) (2) | Prognozės | 1. Pradiniai asignavimai EŽŪGF | 43 819 801 768 | 43 917 807 586 | 1. Atitikties patvirtinimas | 600 000 000 | 2. Taisomieji biudžetai | 0 | 0 | 2. Pažeidimai | 91 000 000 | 3. EŽŪGF pradinių asignavimų tarpinė suma | 43 819 801 768 | 43 917 807 586 | 3a Asignavimai, esant pasidalijamajam valdymui (išskyrus PLKPP ES-10) (3) | 43 360 100 000 | 43 360 100 000 | 3. Papildomas pieno gamintojų mokestis | 98 000 000 | 3b. Asignavimai, esant tiesioginiam valdymui (4) | 459 701 768 | 341 107 586 | 4. Laikini cukraus sektoriaus restruktūrizavimo mokesčiai (5) | 607 000 000 | 3c. Asignavimai PLKPP ES-10 | 0 | 216 600 000 | Visa numatomų AP suma | 1 396 000 000 | 4. Pervedimai į (iš) EŽŪGF per metus | -83 529 | 45 666 471 | 5. Galutiniai asignavimai EŽŪGF, iš kurių: | 43 819 718 239 | 43 963 474 057 | 5a. Asignavimai, esant pasidalijamajam valdymui (išskyrus PLKPP ES-10) | 43 360 100 000 | 43 360 100 000 | 5b. Asignavimai, esant tiesioginiam valdymui | 459 618 239 | 400 024 057 | 5c. Asignavimai PLKPP ES-10 (6) | 0 | 203 350 000 | (1) Į 2010 m. biudžetą įtraukti asignavimai, atsižvelgiant į 2010 m. numatytas gauti asignuotąsias pajamas ir pajamas, kurias pagal Tarybos reglamento (EB) Nr. 1605/2002 10 straipsnį numatyta perkelti iš 2009 į 2010 m. (2) AP: asignuotosios pajamos, kurias numatoma surinkti. Į biudžeto pajamų eilutę (p.m.) nėra įtrauktos jokios pajamos[4], tačiau biudžeto pastabose nurodoma prognozuojama suma. (3) PLKPP – ES-10 skirta pereinamojo laikotarpio kaimo plėtros priemonė. (4) 80 % įsipareigojimų asignavimų susiję su veterinarijos ir fitosanitarijos priemonėmis pagal 17 politikos sritį – sveikatos ir vartotojų apsauga. Kiti įsipareigojimai yra atitinkamai susiję su politikos strategijos ir koordinavimo išlaidomis pagal 5 politikos sritį – žemės ūkis ir kaimo plėtra, ir žuvininkystės rinkomis pagal 11 politikos sritį – jūrų reikalai ir žuvininkystė. (5) Šios pajamos naudojamos asignavimams, skirtiems Cukraus pramonės restruktūrizavimo fondo teikiamai paramai finansuoti. (6) Per finansinius metus pradiniai 216,6 mln. EUR mokėjimų asignavimai buvo sumažinti 203,35 mln. EUR pervedant sumas į kitus biudžeto punktus. | Turimų 2010 finansinių metų asignavimų panaudojimas: Eurais | Įsipareigojimų asignavimų panaudojimas | Mokėjimų asignavimų panaudojimas | Pasidalijamasis valdymas (nediferencijuoti asignavimai) | 43 932 376 108,90 | 43 932 376 108,90 | Išlaidos, esant tiesioginiam valdymui (1) | 443 936 238,44 | 344 004 974,21 | PLKPP ES-10 | 0,00 | 199 348 292,50 | Iš viso (įskaitant Cukraus pramonės restruktūrizavimo fondą) Cukraus pramonės restruktūrizavimo fondas Iš viso (išskyrus Cukraus pramonės restruktūrizavimo fondą) | 44 376 312 347,.34 330 297 466,97 44 046 014 880,37 | 44 475 729 375,61 330 297 466,97 44 145 431 908,64 | 1) Visos išlaidos, esant tiesioginiam valdymui, sudaro4,98 mln. EUR, finansuojamų iš asignuotųjų pajamų. 2010 finansiniais metais panaudotų įsipareigojimų asignavimų faktinė suma sudarė 44 376 312 347,34 EUR, o faktinė mokėjimų asignavimų suma – 44 475 729 375,61 EUR. Biudžeto vykdymas. Komisijos patirtos išlaidos esant tiesioginiam valdymui Eurais | Išlaidos, esant tiesioginiam valdymui | Įsipareigojimų asignavimai | Įsipareigojimų panaikinimas | Mokėjimų asignavimai | Perkėlimas į 2011 m. (2) | Asignavimai (C1) (1) | 459 618 239.00 | - | 400 024 057.00 | - | Panaudojimas (C1) | 438 956 113.58 | - | 314 076 513.37 | 31 740 465.18 | Panaikinti asignavimai | 20 662 125.42 | - | 85 947 543.63 | - | 1) Apima perkėlimą į (iš) EŽŪGF: -83 529 EUR įsipareigojimų asignavimams ir 58 916 471 EUR mokėjimų asignavimams. 2) Perkėlimas į 2011 m. susijęs tik su nediferencijuotais asignavimais. | 2010 m. biudžete numatyti 459,6 mln. EUR įsipareigojimų asignavimų išlaidoms, esant tiesioginiam valdymui. 439 mln. EUR suma skirta 2010 m. Likusi šių asignavimų dalis – 20,6 mln. EUR – panaikinta. Apytiksliai 80 % įsipareigojimų asignavimų susiję su išlaidomis veterinarijos ir fitosanitarijos priemonėms pagal 17 politikos sritį – sveikatos ir vartotojų apsauga. Kiti įsipareigojimai yra atitinkamai susiję su politikos strategijos ir koordinavimo išlaidomis pagal 5 politikos sritį – žemės ūkis ir kaimo plėtra, ir žuvininkystės rinkomis pagal 11 politikos sritį – jūrų reikalai ir žuvininkystė. Nuo 2007 m., remiantis Finansinio reglamento 149 straipsniu, didžioji dalis Komisijos skirtų EŽŪGF asignavimų išlaidoms esant tiesioginiam valdymui yra diferencijuoti asignavimai. Automatiškai į 2011 m. perkelti 31,7 mln. EUR – tai gali būti taikoma tik nediferencijuotiems asignavimams. Mėnesinės išmokos Mėnesinės išmokos valstybėms narėms Mėnesinės išmokos išlaidoms padengti 2005 m. birželio 21 d. Tarybos reglamento (EB) Nr. 1290/2005 dėl bendrosios žemės ūkio politikos finansavimo[5] 15 straipsnyje nustatyta, kad „Komisija išmoka mėnesines išmokas išlaidoms, kurias per ataskaitinį mėnesį padaro valstybių narių akredituotos mokėjimo agentūros, padengti“. Mėnesinės išmokos kiekvienai valstybei narei išmokamos ne vėliau kaip antro mėnesio, einančio po to mėnesio, kurį buvo patirtos išlaidos, trečią darbo dieną. Mėnesinėmis išmokomis kompensuojamos jau patirtos grynosios išlaidos (atskaičius pajamas); išmokos pervedamos remiantis kas mėnesį pateikiamomis valstybių narių deklaracijomis[6]. Kas mėnesį registruojamos išlaidos ir pajamos tikrinamos ir koreguojamos remiantis išsamia deklaracija[7]. Be to, šios išmokos tampa galutinėmis tik po to, kai bus priimti sąskaitų patvirtinimo sprendimai. Nuo 2009 m. spalio 16 d. iki 2010 m. spalio 15 d. valstybių narių sumokėtoms sumoms kompensuoti taikyta mėnesinių išmokų sistema. Likusias išmokas tik pagal nedaugelį konkrečių priemonių tiesiogiai išmoka Komisija. 2010 finansiniais metais pervesta bendra grynoji mėnesinių išmokų suma sudarė 42 315 080 082,3 EUR. Sprendimai dėl 2010 m. mėnesinių išmokų Komisija priėmė dvylika su 2010 finansiniais metais susijusių sprendimų dėl mėnesinių išmokų. Be to, sprendimas dėl papildomos mėnesinės išmokos, kuria koreguojamos visos iš tų metų biudžeto nuskaitytinoms išlaidoms padengti skirtos išmokos, priimtas 2010 m. gruodžio mėn. 2010 M. EŽŪGF BIUDŽETO VYKDYMAS Įvadas 2010 m. padėtis žemės ūkio sektoriuje pasižymėjo išaugusiomis žemės ūkio produkcijos kainomis ES ir pasaulio rinkose. Palankią padėtį žemės ūkio rinkose dar labiau pagerino bendra ekonominė padėtis, nes šalys palaipsniui pradėjo išsivaduoti iš giliausio per kelis dešimtmečius nuosmukio. EŽŪGF išlaidos ir turimų įsipareigojimų asignavimų panaudojimas rinkos priemonėms išliko beveik tokio pat lygio, kaip 2009 m.. Padėčiai didžiausią poveikį darė išaugęs poreikis padengti javų intervencinių atsargų išlaidas, poreikis skirti išteklius vaisių ir daržovių sektoriaus gamintojų organizacijų veiklai ir poreikis išmokėti pagalbą pagal Komisijos 2009 m. pieno sektoriuje taikytas priemones. EŽŪGF išlaidos tiesioginėms išmokoms buvo didesnės nei 2009 m., nes 2010 m. toliau buvo laipsniškai naikinamos šios išmokos ES-12. EŽŪGF biudžeto asignavimų panaudojimas Iš biudžeto panaudota 44 046,0 mln. EUR. Šios išlaidos finansuotos iš pradinių biudžeto asignavimų, panaudojant visą iš 2009 m. perkeltą asignuotųjų pajamų sumą (141,7 mln. EUR) ir dalį 2010 m. gautų asignuotųjų pajamų:105,4 mln. EUR iš visos 1 010,5 mln. EUR sumos. Pagal 5 politikos sritį – žemės ūkis ir kaimo plėtra – išlaidos rinkos priemonėms sudarė 3 983,8 mln. EUR, o tiesioginei pagalbai – 39 675,7 mln. EUR. Patirtos tiesioginės pagalbos išlaidos viršijo patvirtintus biudžeto asignavimus ir buvo iš dalies padengtos perkeliant asignavimus iš kitų biudžeto punktų ir iš dalies panaudojant EŽŪGF biudžetui asignuotas pajamas. Be to, į pirmiau nurodytą visą įgyvendinimo sumą yra įtrauktos 30,4 mln. EUR išlaidos žuvininkystės rinkos priemonėms ir 359,9 mln. EUR[8] veterinarijos ir fitosanitarijos priemonėms. Biudžeto įgyvendinimo detalės pagal kiekvieną politikos sritį pateiktos 3 priede. 5 priede išlaidos išskirstytos pagal išlaidas rinkos priemonėms, pagal tiesiogines išmokas ir pagal atliktą žemės ūkio išlaidų auditą atskirai kiekvienam straipsniui ir valstybei narei. 2010 M. EŽŪGF BIUDŽETO VYKDYMO PASTABOS Toliau pateikiamos trumpos pastabos dėl žemės ūkio biudžeto asignavimų panaudojimo; jos yra pagrįstos 3 priede pateiktais duomenimis. 05 02 skyrius. Intervenciniai pirkimai žemės ūkio rinkose Įvadas Visos šios srities išmokos iš biudžeto sudarė 3 983,8 mln. EUR, jos buvo finansuojamos iš biudžeto patvirtintų asignavimų, kurie sudarė4 395,3 mln. EUR. Tokiu būdu gauti asignavimai buvo perkelti į kitus biudžeto punktus siekiant padengti papildomas išlaidas dėl bendrosios išmokos schemos ir dėl EŽŪGF sąskaitų patvirtinimo. 1,9 mln. EUR asignuotųjų pajamų buvo panaudota siekiant padengti išlaidas, patirtas vaisių ir daržovių sektoriuje, o likutis buvo perkeltas į 2011 m. Javai Šiame sektoriuje derlius buvo geras ir kainos apskritai sumažėjo, o asignavimų viršijimą pirmiausia lėmė tai, kad intervencinės atsargos padidėjo nuo maždaug 1,56 mln. tonų metų pradžioje iki 5,56 mln. t., daugiausiai dėl miežių pirkimo metų pabaigoje. Grąžinamosios išmokos už I priede nenurodytus produktus Valstybės narės turėjo mažiau išlaidų nei numatyta daugiausiai dėl grąžinamųjų išmokų už pieno produktus, įtrauktus į eksportuotus perdirbtus žemės ūkio produktus, kai Komisija 2009 m. lapkritį, žymiai pagerėjus padėčiai pieno rinkoje, nustatė nulinę gražinamosios išmokos normą. Maisto programos Sektoriuje liko šiek tiek nepanaudotų asignavimų pirmiausiai dėl to, kad kai kurios valstybės narės ne visiškai įgyvendino prisiimtą 2010 m. javų ir nugriebto pieno miltelių paskirstymo planą, taip pat dėl to, kad buvo deklaruotos mažesnės nei numatyta 2010 m. paskirstymo veiksmų administracinės, perdavimo ir transportavimo išlaidos. Tikimasi, kad šios išlaidos bus deklaruotos 2011 m. Vaisiai ir daržovės Sektoriuje asignavimų buvo panaudota daugiau nei patvirtinta biudžete pirmiausiai dėl to, kad valstybės narės išmokėjo didesnes sumas gamintojų organizacijų veiklos fondams ir gamintojų grupių pirminio pripažinimo pagalbai. Šios didesnės išmokos buvo padengtos perkeliant asignavimus iš kitų biudžeto punkto ir iš pajamų, kurios buvo priskirtos šiam sektoriui. Vynuogių auginimo sektoriaus produktai Pagrindinės šiame sektoriuje finansuotos priemonės – nacionalinės paramos programos ir vynmedžių išnaikinimo schema. Valstybės narės turėjo šiek tiek mažiau išlaidų įgyvendindamos nacionalines paramos programas, palyginti su šiose programose numatytomis sumomis. Vis dėlto programos buvo įgyvendintos sėkmingai – panaudoti apytiksliai 99 % numatytų asignavimų. Valstybių narių išlaidos išmokant pagalbą pagal vynmedžių išnaikinimo schemą buvo mažesnės nei numatyta biudžete. Pienas ir pieno produktai Asignavimai sektoriui buvo pagrįsti numatomu poreikiu, kylančiu dėl 2009 m. sudėtingos padėties pieno rinkoje. Galiausiai, nepaisant didesnių išmokų sektoriui 2010 m., paskirtieji biudžeto asignavimai nebuvo visiškai panaudoti pirmiausiai dėl to, kad palyginti su 2009 m susidarė daug palankesnės sąlygos pieno rinkoje. Todėl Komisija 2009 m. lapkritį nustatė nulinę pieno produktų eksporto gražinamosios išmokos normą ir sustabdė nugriebto pieno miltelių ir sviesto tiekimą į intervencinius sandėlius. Taigi valstybių narių išmokos eksporto gražinamosios išmokos buvo mažesnės, o parduodant sviestą ir nugriebto pieno miltelius iš viešųjų sandėlių apskirtai buvo gauta grynojo pelno iš šių produktų sandėliavimo viešuosiuose sandėliuose. 05 03 skyrius. Tiesioginė pagalba 2010 m. biudžete paskirtieji asignavimai pagal šį skyrių sudarė39 273,0 mln. EUR, o išmokos apytiksliai –39 675,7 mln. EUR. Šis akivaizdus asignavimų viršijimas pirmiausia sietinas su bendrosios išmokos schema: mokėjimų asignavimai buvo sumažinti siekiant atsižvelgti į asignuotąsias pajamas, kurios buvo padengtos iš dalies iš pajamų, kurios buvo asignuotos šiai schemai 2010 m. biudžete, ir iš dalies pervedant asignavimus iš kitų biudžeto punktų. 05 07 skyrius. Žemės ūkio išlaidų auditas 05 07 01 straipsnis. Žemės ūkio išlaidų kontrolė Šiame straipsnyje daugiausia nurodytos sumos, kurios buvo pervestos į EŽŪGF biudžetą atlikus su sąskaitų patvirtinimu susijusius koregavimus, ir sumos, susidariusios dėl mokėjimo paramos terminų gavėjų atžvilgiu nesilaikymo. Galutinė visa šių koregavimų suma sudarė 54,2 mln. EUR. Dėl šių koregavimų biudžeto valdymo institucijos patvirtinti 2010 m. biudžeto asignavimai siekė 310 mln. EUR. Komisija uždarė šią sąskaitą pervesdama 256 mln. EUR patvirtintų asignavimų, kuriais buvo galima naudotis kaip biudžete numatytomis rinkos intervencijos priemonių lėšomis. ASIGNUOTŲJŲ PAJAMŲ PANAUDOJIMAS EŽŪGF asignuotosios pajamos Iš 2009 į 2010 m. faktiškai perkeltos asignuotosios pajamos sudarė 141,7 mln. EUR ir jos visos buvo panaudotos 2010 finansinių metų išlaidoms finansuoti pagal Finansinio reglamento 10 straipsnį. Iš šios sumos 0,7 mln. EUR buvo panaudoti gamintojų organizacijų veiklos fondams, 140,7 mln. EUR bendrosios išmokos sumai, 0,1 mln. ankstesnių metų sąskaitų atskaitomybės patvirtinimui ir 0,2 mln. EUR žemės ūkio valdų struktūros tyrimams. 2010 m. gautos asignuotosios pajamos siekė 1 010,5 mln. EUR. Dalis 2010 m. gautų asignuotųjų pajamų (105,4 mln. EUR) buvo panaudota metinėms vaisių ir daržovių sektoriaus išlaidoms ir bendrosios išmokos schemai. 905,1 mln. EUR likutis buvo automatiškai perkeltas į 2011 m. biudžetą, siekiant finansuoti tų metų biudžetinius poreikius. Išsami informacija pateikta 4-I ir 4-II prieduose. Asignuotosios pajamos, susijusios su laikinais cukraus sektoriaus restruktūrizavimo mokesčiais Iš viso 2010 m. valstybės narės sumokėjo606,8 mln. EUR asignuotųjų pajamų – tiek, kiek buvo planuota. Be to, iš 2009 į 2010 m. perkelti 768,3 mln. EUR asignuotųjų pajamų. Todėl visos 2010 m. ES biudžeto asignuotosios pajamos, gautos iš laikinųjų restruktūrizavimo mokesčių, sudarė 1 375,1 mln. EUR. Cukraus pramonės fondo paramos gavėjams išmokėjus visą pagalbą, susidarė 1 044,8 mln. EUR laikinų cukraus sektoriaus restruktūrizavimo mokesčių likutis, kuris buvo perkeltas į 2011 m. Išsami informacija pateikta 4-I ir 4-II prieduose. Cukraus pramonės restruktūrizavimo fondas 2010 finansiniais metais visa valstybių narių pagalba restruktūrizuojamai cukraus pramonei, įvairinimo pagalba ir pagalba cukraus perdirbėjams sudarė apie 330,3 mln. EUR. Ši pagalba buvo išmokėta iš pirmiau nurodytų pajamų, kurios buvo gautos iš laikinųjų cukraus sektoriaus restruktūrizavimo sumų ir visų pirma iš asignuotųjų pajamų, perkeltų iš 2009 m. į 2010 m. Išsamesnė informacija pateikta 3 priede. SUSKIRSTYMAS PAGAL IŠLAIDŲ RŪŠĮ Visa EŽŪGF išlaidų suma – 44 046 mln. EUR (neskaitant Cukraus pramonės restruktūrizavimo fondo). Toliau pateiktas šių išlaidų suskirstymas pagal svarbiausias kategorijas, nurodant kiekvienos kategorijos išlaidų procentinę dalį 2010 m. EŽŪGF išlaidų sumoje. Sandėliavimas Išlaidos sandėliavimui sudarė 93,6 mln. EUR, t. y. 0,21 % visų išlaidų. Dažniausiai sandėliuojami produktai: javai, vynas, alyvuogių aliejus ir sūris. Eksporto grąžinamosios išmokos Išlaidos eksporto grąžinamosioms išmokoms sudarė 385,1 mln. EUR, t. y. 0,87 % visos sumos; išmokos dažniausiai buvo išmokamos už pieno produktus, kiaulieną, už neįtrauktus į I priedą produktus ir jautieną. Kitos rinkos priemonės Be išlaidų sandėliavimui ir eksporto grąžinamosioms išmokoms kitos rinkos priemonių išlaidos sudarė 3 454.8 mln. EUR, tai yra 7,84 % visų metinių išlaidų. Šiai kategorijai priklauso išlaidos, daugiausia susijusios su javų, vaisių ir daržovių, vyno, pieno ir pieno produktų, galvijienos, veršienosir kiaulienos rinkomis, taip pat su maisto programomis. . Į šias išlaidas įtrauktos kitos nedidelės sumos; šios išlaidos apima korekcines sumas, susidariusiais vykdant žemės ūkio išlaidų auditą. Tiesioginės išmokos Išlaidos tiesioginėms išmokoms sudarė 39 675,7 mln. EUR, t. y. 90,1% visų išlaidų. Tiesioginės išlaidos, esant tiesioginiam valdymui Šias išlaidas – 443,9 mln. EUR, t. y. 1,01 % visų išlaidų tiesiogiai mokėjo Komisija; jos daugiausia apima išlaidas, susijusias su veterinarijos ir fitosanitarijos priemonėmis, taip pat su ūkių apskaita ir žemės ūkio tyrimais. Kaimo plėtra 2010 m. biudžete asignavimų buvusio EŽŪOGF Garantijų skyriui[9] nenumatyta. Valstybės narės taip pat deklaravo, kad susigrąžinta 7,1 mln. EUR anksčiau išmokėtų sumų. Duomenys apie išlaidų suskirstymo pagal rūšį pokyčius 2005–2010 m. laikotarpiu pateikiami 6 priede. [pic] [pic] [pic] [pic] [pic] [pic] [pic] [1] Ši procedūra apibūdinta 1 priede. 2 Specialiai pieno sektoriaus paramai numatyta 300 mln. EUR suma iš pradžių buvo laikoma rezerve. 3 Šios sumos neįtrauktos į biudžeto pajamų eilutes (670 straipsnis; EŽŪGF asignuotosios pajamos), tačiau jos minimos biudžeto pastabose dėl šio straipsnio. 4 Šios sumos neįtrauktos į biudžeto pajamų eilutes (680 straipsnis; laikini cukraus sektoriaus restruktūrizavimo mokesčiai), tačiau jos minimos biudžeto pastabose dėl šio straipsnio. 5 p.m. „pour mémoire“. 6 OL L 209, 2005 8 11, p. 1. 7 Valstybės narės šias mėnesio išlaidų deklaracijas pateikia N+1 mėnesio 10-ą dieną. 8 N+1 mėnesio 20-ą dieną valstybės narės, naudodamosi 104 lentele, siunčia išsamias deklaracijas. 9 Į šią sumą yra įtrauktos 4,8 mln. EUR išmokas 17 politikos sričiai iš asignuotųjų pajamų, perkeltų iš 2009 į 2010 m., ir iš naujai 2010 m. surinktų asignuotųjų pajamų. 10 Kaimo plėtra, finansuojama iš buvusio Europos žemės ūkio orientavimo ir garantijų fondo Garantijų skyriaus (EŽŪOGF ) biudžeto 2000–2006 m. programavimo laikotarpiu.